Simona Halep a câştigat procesul de la TAS şi a obţinut astfel o reducere a suspendării pentru dopaj de numai nouă luni, suspendare ce a fost deja executată de campioană. Astfel, Simona Halep se poate întoarce pe terenul de tenis.
Informaţia de breaking news a fost adusă publicului din România, în exclusivitate, de Sabrina Preda, jurnalist Antena 3 CNN şi realizator News Hour with CNN, care a acoperit procesul de la Lausanne încă din prima zi.
Sabrina Preda a anunţat informaţia în redacţie la ora 16.55, iar în numai câteva minute era deja în direct, în emisiunea Decisiv cu Cătălina Porumbel, la Antena 3 CNN, pentru a oferi românilor, în exclusivitate, verdictul istoric al TAS care a anunţat că Simona Halep se poate întoarce pe terenul de tenis.
De asemenea, articolul exclusiv a fost publicat de antena3.ro la 17.08, devenind astfel prima publicaţie online din România care a anunţat victoria Simonei Halep în procesul cu Agenţia Internaţională de Integritate a Tenisului (ITIA), instituţia care a acuzat-o de dopaj.